**РЕАЛИЗАТОРИ:**

**Горица Младеновић, професор разредне наставе**

**Драганка Јовановић, професор разредне наставе**

**Љиљана Крстић, професор разредне наставе**

**Милица Павловић, мастер учитељ**

**Дарко Бошковић, вероучитељ**

**ОПШТИ ПОДАЦИ**

|  |  |
| --- | --- |
| Школа | Основна школа „Свети Сава“- Баточина |
| Датум | 8. IV 2015. год. |
| Разред | у гостима су  предшколци и њихови родитељи |
| Време трајања | 45 - 60 мин. |

**СТРУЧНИ ПОДАЦИ О РАДИОНИЦИ**

|  |  |
| --- | --- |
| Тема радионице | Васкршња радионица |
| Предмет | Ликовна култура |
| Наставни облици | Фронтални и групни рад |
| Наставне методе | Разговор, дијалошка, демонстрације, посматрања,кооперативна, аудитивна, метода игре, практичних радова |
| Наставна средства | Папир у боји, темпере, фломастери, салвете, лакови за нокте, маказе, четкице, јаја, пластичне чаше и флаше, пластични балон, креп папири у боји штрасеви, пресвучена жица, евалуациони листићи, стикери |
| Корелација | српски језик, свет око нас, музичка култура, веронаука |
| Техничка помагала | Рачунар, пројекционо платно, цртани филм, песме о Васкрсу |
| Специјални облик наставе | Активна настава |
| Временска артикулација радионице | Радионица траје 45- 60 мин. |
| Циљеви и задаци | -Очување традиционалних вредности наше културе;  -Оспособљавање ученика за преношење традиционалног духа на будуће генерације;  -Подстицање родитеља да народне обичаје пренесу својој деци;  -Унапређивање међуљудских односа и развијање позитивне климе у одељењу и односу дете -родитељ;  -Развијање креативности и маште;  - Развијати и подстицати дечју радозналост у вези са оним што га у школи чека  -Градити понос што ће бити ученик  -Стварати атмосферу пријатног ишчекивања да постане ученик  -Пробудити жељу да буде добар ученик  -Школу приказати реално, без улепшавања и застрашивања  -Развијање поверења према учитељу  -Адаптација на школску средину  -Припрема да се без тешкоћа укључи у колектив вршњака |
| Садржај рада | -Добродошлица родитељима, представљање учитеља,  и упознавање са начином рада  - Пројекција филма о Васкрсу  - Разговор о Васкрсу  - Подела у групе  - -Подела материјала и задатака : украшавамо јаја различитим техникама ( декупаж, темпере, шарање јаја различитим лаковима, шљокицама, трачицама... ), правимо корпице, траву...  -Наставник обилази групе...помаже...  -Презентација радова;  - Бојење слика везаних за Васкрс- продуктивни рад  - Утисци (попуњавање евалуационих листића)- евалуација |

**ТОК РАДИОНИЦЕ**

|  |  |  |  |  |  |  |
| --- | --- | --- | --- | --- | --- | --- |
| **Активности** | **Садржаји** | **Активности**  **наставника** | **Активности родитеља и ученика** | **Наставни**  **облици** | **Наставне**  **методе** | **Наставна средстава** |
| 1. | Добродошлица родитељима,представљање  учитеља,  ( неколико реченица о себи )  и упознавање са начином рада | Разговара са родитељима и ученицима | Слушају и учествују у разговору | Фронтални | Разговор, дијалошка | /////// |
| 2. | Пуштање филма о Васкрсу | Даје упутства и пушта филм | Гледање филма | Фронтални | демонстрације, разговора, дијалошка | Рачунар, пројекционо платно, пројектор |
| 3. | Разговор о утисцима након одгледаног филма | Поставља питања | Дају одговоре о утисцима | Индивидуални | дијалошка | /////// |
| 4. | Разговор о Васкрсу: обичаји везани за слављење Васкрса | Поставља питања и помаже ученицима у изношењу одговора | Слушају и учествују у разговору | Индивидуални | дијалошка | ////// |
| 5. | Подела у групе( на картицама су насликана јаја разних боја, иста боја- једна група, картице извлаче деца и родитељи припадају њиховој групи) | Даје картице за поделе у групе | Извлаче картицеи разврставају се по групама | Фронтални, | Дијалошка | Картице различитих боја |
| 6. | Подела материјала и давање упутстава за рад  Пустити музику: Ускршње јутро- Чаролија | Даје упутства за украшавање јаја | По групама шарају ускршња јајаја. Свака група има другачији задатак | Фронтални,  групни рад | Практичних радова | Материјал: јаја, салвете, маказе, темпере, различити лакови за нокте, штрасови, трачице, пластичне чаше и флаше, пресвучена жица, четкице, лепак... |
| 7. | Презентација радова | Координира | Излажу радове | Фронтални | Дијалошка | Украшена јаја и корпице |
| 8. | Разговор о утисцима након презентације | Поставља питања | Дају одговоре о утисцима | индивидуални | Дијалошка | ////////// |
| 9. | Певање Васкршњих песмица | Координира | Певају песму | Певају по групама | Метода рада по слуху | CD са песмом,  Рачунар |
| 10. | Боје илустрације ускршних јаја, зечева... | Дели листиће за бојење | Предшколци боје листић и ако желе раде са својим родитељима, излажу радове | У пару | илустративно-демонстративна метода, Практичних радова, кооперативна | Листић са илустрацијом, дрвене боје |
| 11. | Утисци (попуњавање евалуационих листића) | Дели евалуационе листиће | Родитељи попуњавају листиће, предшколци на стикерима цртају смајлија | Индивидуални | Дијалошка, писаних радова | Евалуациони листићи, стикери |

**Припрема за извођење наставног часа**

**из ликовне културе**

|  |  |
| --- | --- |
| ДАТУМ: | 8. IV 2015. год. |
| ПРЕДМЕТ: | Ликовна култура |
| ТЕМА: | Изглед употребних предмета |
| НАСТАВНА ЈЕДИНИЦА: | *Васкршња јаја* |
| ТИП ЧАСА: | обрада |
| НАСТАВНИ ОБЛИЦИ: | Фронтални, индивидуални и групни облик рада |
| НАСТАВНЕ МЕТОДЕ: | Разговор, дијалошка, демонстрације, текстуална, посматрања, кооперативна, метода стваралачког рада, практичних радова, писаних радова. |
| НАСТАВНА СРЕДСТВА: | Папир у боји, темпере, фломастери, салвете, лакови за нокте, маказе, четкице, јаја, пластичне чаше и флаше, пластични балон, креп папири у боји штрасеви, пресвучена жица, чачкалице, скидач лака за нокте, евалуациони листићи, стикери |
| КОРЕЛАЦИЈА: | српски језик, свет око нас, музичка култура,веронаука |
| ЦИЉ ЧАСА: | -Очување традиционалних вредности наше културе;  -Оспособљавање ученика за преношење традиционалног духа на будуће генерације;  -Подстицање родитеља да народне обичаје пренесу својој деци;  -Унапређивање међуљудских односа и развијање позитивне климе у одељењу и односу дете -родитељ;  -Развијање креативности и маште;  -Адаптација на школску средину;  -Припрема да се без тешкоћа укључи у колектив вршњака; |
| УВОДНИ ДЕО ЧАСА: | На почетку часа пожелећемо добродошлицу родитељима,а затим следи представљање  учитеља, (свако од учитеља ће рећи неколико реченица о себи) и упознавање присутних са данашњим начином рада. *Мотивациона припрема:*  Учитељ пушта цртани филм у ком се говори о Васкрсу. Након одгледаног филма вероучитељ са предшколцима води разговор о њему. |
| ГЛАВНИ ДЕО ЧАСА: | Најава наставне јединице: „Данас ћемо учити о обичајима везаним за Васкрс као и о начинима украшавања Васкршњих јаја“.  Прилог 1.  (Обичаји везани за Васкрс)  Подела ученика по групама.  У шеширу се налазе картице различитих боја (плава, розе, жута) на којима су нацртана јаја. Ученици прилазе један по један и извлаче из шешира по један папирић. Након што виде које боје је папирић одлазе до групе која је означена том бојом. Родитељи ученика припадају групи боје које је извукло њихово дете. Након разврставања по групама следи подела материјала и објашњавање технике којом ће украсити своје Васкршње јаје.  Розе боја – *Декупаж*  Плава боја – *Темпера*  Жута боја – *Лакови за нокте, штрас*  *Декупаж –* Техника рада састоји се у исецању и аранжирању делова папира (салвета) и његовом лепљењу на обојену или другачије припремљену површину. Лепимо уз помоћ беланаца и четкице. Папирне салвете имају три слоја, одлепимо горњи слој са мотивима. Пронађемо мотив који желимо да употребимо и изрежемо га маказицама. Беланце умутимо виљушком тако да буде пенасто. Узети јаје и четкицом умоченом у беланце премажемо део јајета на који хоћемо да залепимо мотив са салвете. Ставимо изрезани мотив и полако поново прелазимо четкицом умоченом у беланце. Премазујемо мотив крећући од средине идући ка крајевима. Тако украсити цело јаје. Оставити јаја да се осуше. Како би јаја имала што већи сјај ставићемо мало уља на парче тканине којом ћемо премазати готова јаја.  *Темпера –* Умутимо одабрану темера боју са жуманцетом. Прецизним покретима четкице наносимо смесу на цело јаје равномерно. Пуштамо да се добро осуши. Узимамо чачкалицу којом ћемо пажљиво гребати жељене мотиве.  *Лакови за нокте, штрас –* За укашавање јаја на овај начин биће нам потребно пуно разнобојних лакова, пластична чаша, чачкалице и одстрањивач лака за нокте. Прво ћемо у чашу сипати воду собне температуре. Затим ћемо у чашу додати по неколико капи различитих лакова које ћемо помешати чачкалицом. Узимамо јаје које држимо међу прстима (палац и кажипрст) и умачемо га у чашу преко боја. Онда га умочимо скроз у воду под којом га држимо неколико секунди. Извадимо јаје и ставимо га на папир да се лепо осуши.  Током рада предшколаца и њихових родитеља на украшавању јаја учитељи их обилазе и помажу приликом шарања давањем инструкција.  Када завршимо са украшавањем јаја прелазимо на израду корпица у којима ће јаја бити представљена. Свака група ће правити различиту корпицу.  Розе група ће правити корпице помоћу папирних модлица за мафине, трачица и вештачке траве.  Прилог 2.  Плава група ће правити корпицу помоћу пластичног балона који ће обложити креп папиром и у коју ће ставити вештачку траву.  Прилог 3.  Жута група ће корпице правити од папирнатог држача јаја, обложене жице, украсних трака и вештачке траве.  Прилог 4.  Презентовање радова од стране предшколаца. |
| ЗАВРШНИ ДЕО ЧАСА: | * Бојење слике на којој су јаја, зечеви- продуктивни рад.   Учитељ дели листић са илустрацијом јаја или зечева и задаје ученицима задатак да обоје по својој жељи.  Након завршетка следи демонстрација радова од стране ученика као повратна информација.  -Утисци (попуњавање евалуационих листића)- евалуација  На крају рада, учитељ дели родитељима евалуационе листиће са задатком да их анонимно попуне, а ученицима стикере са задатком да нацртају Смајлија ако им се радионица допала или Тужњаковића ако није.  Повратна информација, прикупљање листића и читање родитељских и ђачких утисака.  Испраћање родитеља и ученика. |

Прилог 1.

**Васкрс** је највећи хришћански празник. Тога дана је Господ Исус Христос васкрсао из мртвих, победио смрт и свима људима од Адама и Еве до последњег човека на земљи даровао вечни живот. Због значаја овога празника, свака недеља у току године посвећена је Васкрсу и свака недеља је мали Васкрс. Васкрс спада у покретне празнике, и празнује у прву недељу после пуног месеца који пада на сам дан пролећне равнодневнице, или непосредно после ње, никада пак не пре те равнодневнице. Најраније може да падне 4. априла, а најкасније 8. маја по новом календару.  
За Васкрс су, такође, везани лепи обичаји у нашем народу. У целом хришћанском свету, па и код нас Срба, за овај празник је везан обичај **даривања јајима**.

**Јаје** је симбол обнављања природе и живота .

Вредна домаћица васкршња јаја боји на Велики петак.

Како се фарбају јаја?

Домаћица се најпре прекрсти и помоли Богу, затим у суд са водом, у коме ће кувати и фарбати јаја, додаје мало освећене васкршње водице или богојављењске. На шпорету ври вода са бојом, прво обојено јаје, ставља се на страну до идућег Васкрса и зове се „чуваркућа“.  
Симболика Фарбање јаја врши се у спомен на догађај када је света Марија Магдалена Мироносница ( то је она девојка ,која је са Пресветом Богородицом, непрекидно била уз Христа у току његовог страдања, и којој се Христос првој јавио по васкресењу ) путовала у Рим да проповеда Јеванђеље, и посетила цара Тиберија. Тада му је у знак пажње предала црвено јаје и поздравила речима : „ Христос Васкрсе“. Црвена боја симболише Христову крв, али је и боја васкрсења.

**Васкршње славље** Када сване дан Васкрсења Христова, са свих торњева православних храмова, дуго, звоне сва звона, и јављају долазак великог празника. Домаћин са својом чељади одлази у цркву на свету васкршњу службу. После службе, народ се међусобно поздравља речима: "Христос Васкрсе!" и "Ваистину Васкрсе!" Тај поздрав траје све до Спасовдана. Кад се дође из цркве кући, сви се укућани међусобно поздрављају васкршњим поздравом и љубе. Домаћин онда пали свећу, узима кадионицу и тамјан, окади све укућане који стоје на молитви, предаје неком млађем кадионицу и овај кади целу кућу. Уколико се не уме да отпева васкршњи тропар, наглас се чита "Оче наш" и друге молитве које се знају напамет, или се читају из молитвеника После заједничке молитве, поново, једни другима честитају Васкрс и седају за свечано постављену трпезу.  
  
**Туцање јајима** На столу стоји украшена чинија са офарбаним јајима. Домаћин први узима једно јаје, а за њим сви укућани. Тад настане весеље и такмичење чије је јаје најјаче. То представља велику радост за децу. Приликом туцања изговара се, такође, "Христос Васкрсе" и "Ваистину Васкрсе". На Васкрс се прво једе кувано васкршње јаје, а онда остало јело.  
  
Тога дана, ако гост дође у кућу, прво се дарива фарбаним јајетом, па се онда послужује осталим понудама. У неким нашим крајевима, сачуван је дирљив обичај, да се фарбана васкршња јаја носе на гробове преминулих предака. То сведочи о народној вери, да су сви људи пред Богом живи, и да умрли наши преци треба да осете васкршњу радост и славље.

Прилог 3. Прилог 4. Прилог 2.

  

Прилог 5.

Евалуациони листић за родитеље

Ретко сте у прилици да радите на овај начин. Попуњавањем овог листића показаћете шта мислите о овом начину рада и да ли треба да радимо чешће на овај начин. Листић не морате потписати, будите искрени.

1.У овом раду ( можете заокружити више одговора):

А) допало ми се што радимо заједно са својом децом као и са другом децом и њиховим родитељима;

Б)Свиђа ми се што смо могли да кажемо све што знамо о Васкрсу;

В)добро је што смо користећи текст сазнали још много тога;

Г)допало нам се што смо о свему разговарали са члановима своје групе, али и са другим групама;

Д)свиђа нам се што смо могли да чујемо и мишљење других;

Ђ)дивно је што смо имали радионицуи и радили васкршње радове;

Е)допала нам се презентација радова;

2.У овом раду нам се није допало\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3.Најзанимљивије активности су Вам биле оне које сте радили:

А)у пару

Б)у групи

4.Сматрате ли да је важно да деца знају обичаје и зашто?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Колико често у породици прослављате неки празник по обичајима?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5. Смајлијем представите како сте се осећали на овој радионици \_\_\_\_\_\_\_\_.

6.Овакав начин рада оценили би сте оценом од 1 до 5 \_\_\_(оцена)